open-index/open-wikipedia-markdown huggingface dataset:
Róbert Semeník

**Róbert Semeník** (* 13. január 1973, Veľký Krtíš) je bývalý slovenský futbalista a reprezentant Slovenska.

## Klubová kariéra
Prvý hráč, ktorý dosiahol 100-gólovú hranicu v slovenskej futbalovej lige po roku 1993. V najvyššej súťaži strelil 120 gólov, tento výkon prekonal až v sezóne 2014/2015 Juraj Halenár . Semeník obliekal v slovenskej lige dres troch tímov – Dukla B. Bystrica, 1.FC Košice a FC Nitra. Najúspešnejšie bolo pre neho pôsobenie v košickom klube, kde vybojoval dva majstrovské tituly a účasť v skupinovej fáze Lige majstrov. Dvakrát získal korunu kráľa strelcov, jeho 29 gólov zo sezóny 1995/1996 je dodnes rekordom novodobej slovenskej ligy. Ďalšie góly pridal v tureckom Genclerbirligi, v českej lige za FK Teplice a v maďarskom klube Győr ETO.

## Reprezentačná kariéra
V reprezentácii Slovenska debutoval 15. novembra 1995 v Košiciach v kvalifikačnom zápase ME 1996 proti Rumunsku (0:2). Reprezentoval osemkrát, strelil jeden gól, 5. februára 1997 v priateľskom stretnutí s Kostarikou (2:2).

## Ligové štatistiky
* Prvý ligový gól: Chemlon HumennéDukla B. Bystrica 1:1, 23. 10. 1993
* Prvý ligový hetrik: 1. FC KošiceInter Bratislava 5:1, 1995
* Prvý gól v Süper Lig: KarabüksporGençlerbirliği SK 1:6 (2 góly), 7. 3. 1999 
* Prvý gól v českej lige: FK Teplice1. FC Synot 2:1, 1. 10. 2000 
* Prvý gól v maďarskej lige: Győri ETO FCÚjpest FC 3:2, 29. 3. 2002 
* Stý ligový gól: Dukla B. BystricaPúchov 4:0, 8. 6. 2004
* Stý ligový gól (len slovenská liga): Dukla B. BystricaInter Bratislava 1:0, 24. 9. 2005
* Najviac gólov v jednej sezóne: 29, 1. FC Košice, 1995/1996

## Úspechy
**Klubové**
:* Majster Slovenska: 1996/1997, 1997/1998
:* Víťaz Slovenského pohára: 2005
:* účasť v skupinovej fáze Lige majstrov 1997/1998
**Individuálne**
:* Najlepší strelec slovenskej ligy: 1994/95 – 18 gólov, 1995/96 – 29 gólov
:* člen Klubu ligových kanonierov (140 gólov)
:* Jedenástka roka: 1995 

## Referencie

## Externé odkazy
* National-football-teams
* Róbert Semeník na stránke transfermarkt.at 
* fortunaliga.cz
* tff.org
* futbalmanach.hu

Kategória:Narodenia v 1973
Kategória:Slovenskí futbalisti
Kategória:Hráči FK Dukla Banská Bystrica
Kategória:Hráči MFK Košice
Kategória:Hráči Gençlerbirliği SK
Kategória:Hráči FK Teplice
Kategória:Hráči FKD Drnovice
Kategória:Hráči Győri ETO FC
Kategória:Hráči FC Nitra
Kategória:Osobnosti z Veľkého Krtíša
Marián Šuchančok

**Marián Šuchančok** (* 13. júl 1971, Košice) je bývalý slovenský futbalový reprezentant. Hrával na poste stopéra. Najväčšiu časť svojej kariéry odohral v drese Interu Bratislava, kde bol dlhú dobu kapitánom mužstva. V jeho drese získal dvakrát „double“. V súčasnosti pôsobí ako tréner dorastu Interu.

## Úspechy
* Majster Slovenska: 2000, 2001
* Slovenský pohár: 2000, 2001
* Jedenástka roka: 2000, 2001

## Referencie

## Externé odkazy
* Futbalovo i životnou skúsenosťou zažil Marián Šuchančok v aténskom Akratitose tvrdú a poučnú školu *korzar.sme.sk*
* transfermarkt.de 
* national-football-teams.com 

Kategória:Narodenia v 1971
Kategória:Slovenskí futbalisti
Kategória:Hráči FK Slavoj Trebišov
Kategória:Hráči FK Inter Bratislava
Kategória:Hráči Akratitos FC
Kategória:Hráči SV Kapfenberg
Kodanské letisko

**Kodanské letisko** (), (IATA: **CPH**, ICAO: **EKCH**) je medzinárodné letisko, ležiace pri hlavnom meste Dánska, Kodani. Je to jedno z najväčších a najmodernejších letísk v Európe a najväčšie škandinávske letisko. Nachádza sa 8 km južne od centra Kodane na ostrove Amager. Kodanským letiskom prejde denne vyše 64 000 cestujúcich; v roku 2011 to bolo 22 725 517 cestujúcich. Preto je kodanské letisko jedným z najrušnejších letísk v severnej Európe.

Letisko má nad 1 700 zamestnancov (okrem obchodov, reštaurácií atď.). Letisko sa pôvodne volalo *Kastrup Lufthavn*, pretože sa nachádza v malom meste Kastrup, dnešnej časti obce Tårnby.

## História
Letisko bolo otvorené v roku 1925 ako jedno z prvých verejných letísk na svete. Prvý letiskový terminál bol dokončený v roku 1939, počas druhej svetovej vojny bol rozvoj letiska zastavený. Ale po vojne sa letisko začalo rozvíjať nevídanou rýchlosťou. Tomu svedčí aj nárast vzletov a pristátí, ktoré sa od roku 1945 zvýšili zo 6000 na 253 762 v roku 2011.

V rokoch 1936 – 1939 prebehlo rozšírenie a oprava terminálu. V roku 1960 bol postavený terminál 2 a v roku 1982 bol otvorený cargo terminál. Keď bol v roku 1998 otvorený terminál 3, letiskom prešlo 17 miliónov cestujúcich.

V roku 2007 bola vybudovaná stanica metra, spájajúca letisko s Kodaňou. O rok neskôr prebehla rekonštrukcia riadiacej veže.

## Vybavenie a vzhľad letiska
Letisko má 3 terminály pre cestujúcich, jeden cargo terminál a menší VIP terminál. Je tu dostatočný počet odbavovacích stolíkov, konferenčných miestností, salónikov, zariadení pre deti, bánk, kancelárií leteckých spoločností, požičovní áut, parkovísk, toaliet, obchodov a pod. Dráhový systém letiska pozostáva z troch vzletových a pristávacích dráh s dĺžkami 3 600, 3 300 a 2 800 metrov. Všetky lety sú navádzané z modernej riadiacej veže.

## Letiskový hotel
Päťhviezdičkový *Hotel Hilton in Kastrup Airport* bol niekoľkokrát ocenený ako najlepší hotel v Dánsku. Svojich zákazníkov môže ubytovať do 382 izieb s klimatizáciou a najluxusnejším vybavením, medzi ktoré patrí, napr. reštaurácia, sauny, bary, menšie bowling a fit centrum, bazén, pripojenie na bezdrôtový internet a pod.

## Iné projekty

## Externé odkazy
Oficiálna stránka po anglicky

Oficiálna stránka po dánsky

## Zdroj

Kategória:Letiská v Dánsku
Kategória:Doprava v Kodani
Letisko Franja Tuđmana

**Letisko Franja Tuđmana** (, IATA: **ZAG**, ICAO: **LDZA**) je hlavné a najväčšie letisko v Chorvátsku. Nachádza sa  od hlavného mesta Záhreb a často býva označované ako *Zračna luka Pleso* (Letisko Pleso). Je to domáce letisko chorvátskych aeroliniek Croatia Airlines.

## História

Prvá vzletová a pristávacia dráha bola na letisku vybudovaná v roku 1909.

V roku 1927 pristál neďaleko Záhrebu Charles Lindbergh. O rok neskôr, 15. februára 1928, začala na letisku fungovať civilná doprava.

Po druhej svetovej vojne sa všetka komerčná prevádzka presťahovala do bývalej vojenskej základne v blízkosti mesta Lučko, juhozápadne od Záhrebu.

20. apríla 1962 sa letisko začalo opäť používať. Ranvej bola upravená a predĺžená na 2 500 metrov, bol postavený terminál s rozlohou .

Nový terminál s rozlohou  bol postavený v roku 1966 a v roku 1974 bol ďalej rozšírený na dnešných . Okrem toho bola tiež predĺžená aj vzletová a pristávacia dráha na súčasných .

## Vybavenie a vzhľad letiska

Letisko je najmodernejšie v krajine, ale v porovnaní s inými letiskami na Balkáne (napr. Letisko Podgorica, Letisko Tivat, Letisko Alexandra Veľkého Skopje atď.) má techniku trochu zastaranú. Lety sú situované do jedného terminálu. Riadiaca veža navádza lietadla na jednu vzletovú a pristávaciu dráhu, ktorá býva v noci osvetlená.

## Aerolínie a destinácie
### Pravidelné linky

### Nákladná doprava

## Externé odkazy
* www.zagreb-airport.hr – Oficiálne stránky

## Zdroj

Kategória:Letiská v Chorvátsku
Kategória:Stavby v Záhrebe
Hermann Tilke

**Hermann Tilke** (* 21. december 1954, Olpe) je nemecký stavebný inžinier, dizajnér pretekárskych okruhov a automobilový pretekár.

Ako pretekár sa zúčastnil svetoznámych pretekov 24h Nürburgring na slávnej Nordschleife. Je však známejší ako dvorný architekt šampionátu Formuly 1. Jeho charakteristický rukopis v súčasnosti nesie väčšina tratí v Ázii a na Blízkom východe. Okrem nich sa tiež venuje úprave starších tratí. Kompletne prebudoval napríklad nemecký Hockenheimring, ktorý sa oproti pôvodnej verzii zmenil takmer na nepoznanie.

Tilke je často nesprávne označovaný ako architekt, pritom je vyštudovaným stavebným inžinierom. Jeho partnerom je Peter Wahl a spolu zamestnávajú vyše 300 zamestnancov. Pôsobiť začali už v roku 1983, kedy mali prepracovať malú časť Nürburgringu: "Dostali sme za úlohu vylepšiť jednu únikovú cestu." Odmena v tom čase predstavovala 600 nemeckých mariek.

Bola to skutočne len maličká zákazka, ale na štart postačila. O šesť rokov neskôr už Tilke postavil svoj prvý kompletný okruh. Stalo sa tak pre potreby Pretekov šampiónov, ktoré sa v tom roku konali v Nürburgringu. V priebehu krátkej doby prišla zákazka na Sachsenring a onedlho aj na rakúsky A1-Ring. V tomto období sa Hermann dostal do prvého kontaktu s Berniem Ecclestonom.

## Architektúra
Tilke založil v roku 1984 spoločnosť Tilke Engineering, zaoberajúcu sa architektúrou a stavebníctvom. Vďaka malej zákazke v Nürburgringu sa začal venovať návrhu pretekárskych okruhov. Viac sa ale zviditeľnil po veľkej úprave rýchleho Österreichringu v Rakúsku, ktorý premenil na kratší A1-Ring. Jeho návrhy kombinujú dlhé rovinky a úzke vlásenky, ktoré majú za úlohu zvýšiť možnosti predbiehania.

Práca Hermanna Tilkeho síce zvyšuje bezpečnostný štandard moderných tratí, no aj napriek tomu je terčom kritiky zo strany motoristickej verejnosti. Tilke pri svojich návrhoch kladie veľký dôraz na to, aby sa na jeho tratiach často predbiehalo a aby boli preteky na nich zaujímavé. V skutočnosti sú však mnohokrát jeho trate dejiskom nezaujímavých a zdĺhavých pretekov.

## Pretekárske okruhy

Okrem uvedených tratí Tilke prestaval i nemecký Hockenheimring či japonskú Fuji Speedway. Radikálna úprava nemeckého okruhu sa však nestretla s pochopením u fanúšikov Formule 1, ktorí považujú novú konfiguráciu za príliš „sterilnú“.

Spoločnosť Tilke Engineering pracovala aj na malých úpravách španielskeho Circuit de Catalunya, talianskeho Autodromo Nazionale Monza, britského Silverstone Circuit či trate Motorland Aragón.

## Pozri aj
* Zoznam architektov

## Externé odkazy
* Tilke Engineering 

Kategória:Nemeckí architekti
Kategória:Narodenia v 1954
Roma

**Roma** môže byť:
* Rím, po taliansky
** AS Rím, futbalový klub
* Roma (mytológia), rímska bohyňa, perzonofikácia Ríma
* Rómovia, po rómsky
*Roma (film)
Crossover

**Crossover** môže byť:
* automobil, ktorého karoséria kombinuje prvky typické pre rôzne triedy (napr. MPV a SUV), pozri crossover (typ automobilu)
* hudobný žáner, ktorý vznikol miešaním ostatných žánrov, pozri crossover (hudba)
* dejová línia literárneho diela, komiksu, filmu, televíznej tvorby, alebo hier, ktorá kombinuje postavy a reálie rôznych diel, pozri crossover (zábava)

## Pozri aj
* Crossing over
Nikétas I.

**Nikétas I.** alebo **Nikitas I.** (gr.: Νικήτας - starogr. *Nikétas*, novogr. *Nikitas*;* ? - † 6. február 780) bol konštantínopolský patriarcha počas ikonoklazmu, v rokoch 776 až 780.

## Život
Bol slovanského pôvodu. Bol eunuch. Zastával rôzne cirkevné funkcie. Dňa 16. novembra 776 ho cisár Konštantín V. ustanovil za patriarchu Konštantínopola po zosadení Konštantína II.  Bol ikonoklastom. Na nicejskom koncile v roku 787 bol medzi menovanými a odsúdenými heretikmi.

## Poznámky


## Referencie

Kategória:Narodenia v 8. storočí
Kategória:Úmrtia v 780
Kategória:Konštantínopolskí ekumenickí patriarchovia
Kategória:Eunuchovia
Kategória:Byzantskí obrazoborci
Ministerstvo obchodu a cestovného ruchu Slovenskej republiky

**Ministerstvo obchodu a cestovného ruchu Slovenskej republiky** bolo v rokoch 1969 až 1992 ústredným orgánom štátnej správy pre obchod a cestovný ruch.

Ministerstvo obchodu a cestovného ruchu bolo zriadené k 1. januáru 1969 pod názvom **Ministerstvo obchodu SSR**. V marci 1990 sa z názvu vypustil prívlastok *socialistickej*. Zákonom 50/1988 Z.z. bolo transformované na Ministerstvo obchodu a cestovného ruchu. Zákonom 453/1992 Z.z. bolo zrušené. Jeho pôsobnosť prešla na Ministerstvo hospodárstva Slovenskej republiky.

## Ministri

## Referencie


Kategória:Zrušené ministerstvá Slovenskej republiky
Andrea Bocelli

**Andrea Bocelli** (* 22. september 1958, Lajatico, Taliansko) je taliansky tenorista. Patrí k najslávnejším talianskym spevákom súčasnosti. Celosvetovo sa predalo viac ako 70 miliónov kópií jeho albumov.

V roku 2010 bolo jeho meno umiestnené na hollywoodsky chodník slávy ako ocenenie za hudobný prínos.

Spieval s opernými spevákmi ako Luciano Pavarotti a Plácido Domingo a popovými spevákmi ako Celine Dion, Christina Aguilera alebo Ed Sheeran.

## Diskografia
### Piesne
* „Con te partirò“
* „Time to Say Goodbye“ (duet so Sarah Brightman)
* „Vivo per lei - Ich lebe für sie“ (duet s Judy Weiss)
* „Somos Novios“
* „Musica è“
* „The Prayer“ (duet s Celine Dion)
* „Mi manchi“

### Albumy
* *Il Mare calmo della Sera* 1994
* *Bocelli* 1995
* *Viaggio Italiano* 1995
* *Romanza* (1996)
* *Aria – The Opera Album* (1997)
* *Hymn for the World* (1997)
* *II Mare Calmo Della Sera* (1998)
* *Viaggo Italiano* (1998)
* *Bocelli* (1998)
* *Hymn for the World 2* (1998)
* *Sogno* (1999)
* *Sacred Arias* (1999)
* *Verdi* (2000)
* *La Boheme* (2000)
* *Cieli di Toscana* (2001)
* *Sentimento* (2002)
* *Tosca* (2003)
* *Il Trovatore* (2004)
* *Andrea* (2004)
* *Werther* (2005)
* *Amore* (2006)
* *Pagliacci* (2006)
* *The Best Of Andrea Bocelli – Vivere* (2007)
* *Carmen* (2008)
* *Incanto* (2008)
* *My Christmas* (2009)
*Si  (2018)

## Iné projekty

## Externé odkazy
* Oficiálna stránka
* Andrea Bocelli na stránke ClassicalX
* Andrea Bocelli na stránke Music City 
* Internet Movie Database (v nemčine)

Kategória:Tenoristi
Kategória:Talianski operní speváci
Kategória:Talianski popoví speváci
Kategória:Nevidiaci speváci
Kategória:Držitelia ceny Brit Award
Kategória:Interpreti Universal Music Group
Kategória:Absolventi Univerzity v Pise
UTC+02:00

náhľad|500px|UTC+02: modrá (december), pomarančová (jún), žltá (celý rok), svetlomodrá - oblasť mora s časom UTC+2
**UTC+2** je svetový čas používaný v skoro celej Európe, časti Blízkeho východu a väčšej časti afrického kontinentu. UTC je skratka z Universal Time Coordinated (Koordinovaný svetový čas). UTC+2 je koordinovaný svetový čas + 2 hodiny.

## Štandardný čas (celý rok)
### [[Kaliningradský čas]]
*  Rusko
** Kaliningradská oblasť

### [[Stredoafrický čas]]
*  Botswana
*  Burundi
*  Egypt
*  Kongo (býv. Zair) (východná polovica)
** Kasai-Occidental, Kasai-Oriental, Katanga, Maniema, Nord-Kivu, Orientale, Sud-Kivu
*  Lesotho
*  Líbya
*  Rwanda
*  Malawi
*  Mozambik
*  Juhoafrická republika (SAST - South Africa Standard Time)
*  Svazijsko
*  Zambia
*  Zimbabwe

## Ako štandardný čas (Severná pologuľa len "zimný čas")
### [[Východoeurópsky čas]] (krajiny v [[EÚ]], alebo v prístupových rokovaniach)
*  Bulharsko
*  Cyprus (s výnimkou Severného Cypru)
*  Estónsko
*  Fínsko (včítane Åland)
*  Grécko
*  Lotyšsko
*  Litva
*  Moldavsko
*  Rumunsko
*  Ukrajina (s výnimkou Krymu)

### krajiny mimo EÚ
*  Izrael - izraelský štandardný čas (Israel Standard Time)
*  Jordánsko
*  Sýria
*  Libanon
*  Palestína

## Ako letný čas (Len severná pologuľa)
### [[Stredoeurópsky letný čas]]
*  Albánsko
*  Andorra
*  Belgicko
*  Bosna a Hercegovina
*  Česko
*  Čierna Hora
*  Dánsko (okrem Faerských ostrovov a Grónska)
*  Francúzsko
*  Gibraltár (Veľká Británia|VB)
*  Chorvátsko
*  Holandsko
*  Lichtenštajnsko
*  Luxembursko
*  Severné Macedónsko
*  Maďarsko
*  Malta
*  Monako
*  Nemecko
*  Nórsko včítane: Svalbard Jan Mayen, Bouvetov ostrov
*  Poľsko
*  Rakúsko
*  San Maríno
*  Srbsko
*  Slovensko
*  Slovinsko
*  Španielsko - okrem Kanárskych ostrovov
*  Švédsko
*  Švajčiarsko
*  Taliansko
*  Vatikán

### [[Západoafrický letný čas]]
*  Tunisko

## Ako letný čas (Len južná pologuľa)
*  Namíbia

## Pozri aj
* Východoeurópsky čas
* Európsky letný čas
* Amsterdamský čas

## Iné projekty

Kategória:Časové pásma
Hardtop

right|thumb|Hardtop obyčajne nemá B-stĺpiky

**Hardtop** je termín pre tuhú automobilovú strechu na rozdiel od plátenej. To bolo použité v niekoľkých kontextoch: odnímateľný hardtop, hardtop sťahovacia strecha, a takzvaný bezstĺpiková karoséria.

## Zdroj

Kategória:Karosérie
Mini MPV

right|thumb|Opel Meriva

**Mini MPV** je klasifikácia automobilu, ktorá sa používa na označenie supermini alebo malého automobilu s väčšou výškou a zaraďuje sa pod triedy kompaktné MPV a veľké MPV.

## Zdroj

Kategória:Karosérie
Joint venture

**Joint venture** (angl. joint = spoločný, to venture = riskovať) je forma partnerského vzťahu dvoch alebo viacerých ekonomicky nezávislých právnych subjektov. Každý partner vkladá do podniku svoj podiel, či už finančný, technologický alebo iný. Základný kapitál je tvorený peňažnou hodnotou účastníckých podielov.

## Klasifikácia Joint venture podľa kapitálovej účasti

* Majoritné (domáci partner viac ako 50%)
* Minoritné (domáci partner menej ako 50%)
* Paritné (50% : 50%)

## Bibliografia
Smolková, Eva: *Strategické partnerstvá ako fenomén globálnej ekonomiky.* 2009, Infopress, 228 s. ISBN 978-80-85402-92-6

Kategória:Právne formy podnikov
Božie muky

[náhľad|Stĺpové božie muky pri obci [Klentnice, Morava.]]
[náhľad|Slovenské božie muky pri obci [Ohrady, Slovensko.]] 
**Božie muky** alebo *božia muka* je drobný náboženský stavebný objekt v tvare kamenného alebo murovaného stĺpa alebo štvorbokého murovaného a omietnutého piliera s pätou, driekom, hlavicou, ktorý nesie (často na vrchole strieškou a krížom vybavenú) schránku, v ktorej je pašiový obraz, socha (súsošie) svätca alebo reliéf. Je to druh prícestnej kaplnky.  Z 18. a 19. storočia na Slovensku sú najbohatšie zastúpené v okolí Trnavy, na Orave, v okolí Stropkova a na strednom Považí.

Božie muky sú dielom ľudovej architektúry a budovali sa (na Slovensku v 15. – 19. storočí) uprostred dediny, pri rázcestiach, pri výpadových cestách, pri kostoloch alebo na iných významných a legendárnych miestach na pamiatku šťastných či naopak tragických udalostí v živote dediny, pospolitosti alebo jednotlivcov (napr. uzdravenie z ťažkej choroby, morová epidémia, uctenie mŕtvych, uzmierenie sporov o majetok a pod.). 

Pomocou súsoší, obrazov alebo krížov zobrazovali výjavy zo života Krista. Sú rozšírené po celej kresťanskej Európe.

## Zdroje
* 
* 

## Referencie

## Iné projekty

Kategória:Ľudová architektúra
Kategória:Kresťanská architektúra
Kompaktné MPV

right|thumb|Renault Scénic

**Kompaktné MPV** je klasifikácia automobilu, ktorá sa používa v Európe na označenie MPV verzie automobilu nižšej strednej triedy (kompaktné autá) a radí sa medzi subsegmenty mini MPV a veľké MPV. V Japonsku sa niekedy používa označenie "space wagon".

Prvým automobilom tohto typu bol Renault Scénic, ktorý bol označený za európske auto roku v čase jeho uvedenia v roku 1996. Medzi ďalšie modely patria Opel Zafira, Citroën Xsara Picasso, Ford C-MAX, Volkswagen Touran a Fiat Multipla. Od roku 2010 sú k dispozícii prvé šesťmiestne elektrické MPV.

## Zdroj


Kategória:Karosérie
Hollywood severu

**Hollywood severu** je pojem, ktorý naráža na Hollywood, americké centrum výroby filmov a televíznych seriálov v kalifornskom meste Los Angeles a ktorý označuje filmový priemysel, alebo filmové lokácie nachádzajúce sa na sever od svojho menovca.

Za Hollywood severu sa zvykne považovať najmä kanadský filmový priemysel sústredený v mestách Vancouver a Toronto. Občas sa používa aj pre niekoľko miest v Kalifornii nachádzajúcich sa severnejšie od pôvodného Hollywoodu, vrátane mesta San Francisco a údolia Silicon Valley.

## Externé odkazy
* BC Film Commission 
* Toronto Film and Television Office 

Kategória:Kinematografia v Kanade
Ľubovnianka (minerálna voda)

**Ľubovnianka** je minerálna voda produkovaná na Slovensku. Pramene z ktorých vyviera sa nazývajú: Vajcovka, Kvašna voda a Šabľová voda. Majú aj liečivé účinky.

## Charakteristika
Možno ju označiť ako prírodnú minerálnu vodu, stredne mineralizovanú, hydrogénuhličitanovú, horečnato-vápenato-sodnú, slabo kyslú.

## História
Táto voda sa nachádza v okolí Levočských vrchov neďaleko Starej a Novej Ľubovne a nachádza sa tam 85 zdokumentovaných minerálnych prameňov. Vývery vôd umožnili vznik Ľubovnianských kúpeľov. S komerčným využitím minerálnych vôd sa začalo neskôr, po vybudovaní prvých prieskumných vrtov. Po roku 1000 sa začala ako prvá využívať voda z prameňa pri obci Sulín. V roku 1998 vznikla plniarenská spoločnosť Prvá Kúpeľná, a. s., ktorá začala predávať i minerálnu vodu Ľubovnianka. V roku 2002 firma zvýšila svoje kapacity o novú plničku PET fliaš.

## Referencie

Kategória:Slovenské minerálne vody
Ministerstvo pre hospodársku stratégiu Slovenskej republiky

**Ministerstvo pre hospodársku stratégiu Slovenskej republiky** bolo v rokoch 1990 až 1991 ústredným orgánom štátnej správy pre tvorbu súhrnnej stratégie hospodárskeho a sociálneho rozvoja Slovenskej republiky, jej územných celkov a pre rozvoj vedy. Pri svojom vzniku prevzalo časť pôsobnosti zanikajúcej Slovenskej komisie pre plánovanie a vedeckotechnický rozvoj.

Ministerstvo bolo zrušené k 1. augustu 1991 Zákonom 298/1991 Z.z. Jeho pôsobnosť:
* vo veciach štrukturálnej politiky prešla na Ministerstvo hospodárstva Slovenskej republiky,
* vo veciach vedy a vedeckotechnického rozvoja prešla na Ministerstvo školstva, mládeže a športu Slovenskej republiky,
* vo veciach informatiky prešla na Ministerstvo dopravy a spojov Slovenskej republiky,

## Ministri
Jediným ministrom bol Rudolf Filkus.

## Referencie


Kategória:Zrušené ministerstvá Slovenskej republiky
Prvosienka vyššia

**Prvosienka vyššia** (*Primula elatior* L.) je trváca dvojklíčnoslistová rastlina z čeľade prvosienkovité (*Primulaceae*). Vysoká je 15 až 40 cm, má žlté kvety a kvitne v marci až apríli, často aj v jesení.

Rastie v lesoch a na lúkach, v pôde bohatej na vápnik. Vyskytuje sa v celej Európe. Je ľahké pomýliť si ju s prvosienkou jarnou (*Primula veris*).

## Liečivé účinky
Patrí k liečivým rastlinám a zbierajú sa tejto rastliny  kvety. V ľudovom liečiteľstve majú význam ako prípravky uľachčujúce vykašliavanie hlienov, pomáhajú tiež pri nervovej slabosti, nespavosti, pri závratoch a migréne. 


## Iné projekty

## Referencie

## Zdroj
*

Kategória:Prvosienkovité
Kategória:Flóra na Slovensku
Kategória:Najmenej ohrozené druhy
Freistadt (Rakúsko)

**Freistadt** je okresné mesto v Rakúsku v spolkovej krajine Horné Rakúsko v okrese Freistadt.  V minulosti významné obchodné mesto od 19. storočia strácalo svoj pôvodný význam, takže dnes sú tu najmä školy, úrady a zdravotnícke zariadenia. Žije tu asi 7 437 obyvateľov (1. 1. 2010).

## Dejiny
náhľad|vľavo|Plán mesta    
Mesto bolo založené podľa pravidelného plánu v roku 1220 grófom Leopoldom VI. Babenberským na Zlatej ceste od Dunaja, kadiaľ sa do Čiech privážala hlavne soľ a železo, do Rakúska hlavne ryby. Mesto malo veľké privilégia a z obchodu rýchlo zbohatlo, od roku 1388 je uvádzaný aj starosta (*Bürgermeister*). V 14. storočí dostalo mesto nové, dodnes takmer úplne zachované hradby s Lineckou bránou na juhu, Českou bránou na severe a širokou priekopou okolo celého mesta. Farský kostol svätej Kataríny z 13. storočia bol postupne prestavovaný a rozširovaný, takže má dnes päť lodí. Od 14. storočia sú spomínané i školy, v roku 1543 sa prvý raz pripomína latinská škola. 

Začiatkom 16. storočia zničili mesto dva požiare, ďalšou ranou bolo vyhnanie protestantov po roľníckom povstaní v roku 1627. Mesto potom stratilo svoje privilégia a s konskou železnicu z Českých Budějovíc do Linca (1832) sa doprava mestu vyhýbala. Až od roku 1873 má Freistadt vlastnú železničnú stanicu na trati Linec – Dolní Dvořiště – 
České Budějovice. Medzi najväčších zamestnávateľov patria dnes krajská nemocnica a školy. 

## Pamiatky
Freistadt je najmä výborne zachovaný mestský celok s opevnením, pravidelným námestím a zámkom zo 16. storočia, kde je dnes okresné múzeum. Priekopa je upravená ako park. Farský kostol na námestí je gotický s pozoruhodnou klenbou a barokovou vežou z roku 1737. Na námestí a v priľahlých uliciach je rada historických domov s gotickými, renesančnými a barokový prvkami. Na námestí je mariánska fontána z roku 1704 a rada historicky cenných domov. Na západnej strane mesta je pôvodný stredoveký hrad, neskorší *Salzhof*, dnes kultúrne stredisko. Mimo hradieb, oproti Českej bráne, stojí gotický Kostol Panny Márie, vypálený husitmi v roku 1422, ale čoskoro obnovený.

## Partnerské mestá
*  Kaplice, Česko
*  Rožmberk nad Vltavou, Česko

## Iné projekty

## Externé odkazy
* Oficiálna stránka

## Zdroj

Kategória:Okresné mestá v Rakúsku
Kategória:Obce okresu Freistadt
Zlatá cesta

**Zlatá cesta** môže byť:
* historická obchodná cesta, po ktorej sa dopravovala soľ z rakúskych  soľných baní na sever do českých krajín – bližšie Zlatá cesta (história)
* fiktívny smer vývoja ľudstva v epose o Dune od Franka Herberta, ktorého udržanie bolo podmienkou jeho prežitia – bližšie Zlatá cesta (Frank Herbert)
Szelim-barlang

thumb|Jaskyňa Selim

**Szelim-barlang** (doslova *Jaskyňa Szelim*, iné názvy: **Szelim-lyuk, Bánhidai nagy barlang, Eperjes-barlang, Szemi-luki, Szemi-lyuka, Bánhidai Szelim-barlang, Bánhidai Szelimluk barlang, Bánhidai-zsomboly, Szent Vit barlangja**) je jaskyňa nachádzajúca sa v Maďarsku v meste Tatabánya v mestskej časti Bánhida.

Názov Szelim pochádza zo slovanského *Selim*. Skutočnosť, že je v názve l namiesto dl dokazuje, že ide presnejšie o názov pochádzajúci zo stredoslovenských nárečí. Podľa iné vysvetlenie **Szelim** od sultána meno, alebo pochádza zo slov "oko" (mad.) *szem*

## Opis jaskyne
Vchod jaskyne sa nachádza na skalistej a strmej strane pohoria Gerecse a je viditeľný už zďaleka. Matej Bel samotnú jaskyňu popisuje nasledovne: *„Sťa brána zíza na rovinu dolu sa rozprestierajúcu“*, na údolie potoka Által a na priekopu Tata, ktorá oddeľuje pohorie Vértes od pohoria Gerecse.

Tento kraj obývali aj pravekí ľudia. Podľa archeologických výskumov na tomto území žili ľudia od začiatku histórie ľudstva. Archeológovia našli v tejto jaskyni pozostatky zo stredného paleolitu. Napriek tomu, že toto miesto bolo známe a veľmi vyhľadávané, samotné výskumy sa začali vykonávať neskôr. Vychádzajúc z výsledkov speleológa Huberta Kesslera začal v roku 1934 István Gaál pravidelný prieskum. Zistil, že toto miesto od praveku poskytovalo pračloveku v mnohých obdobiach úkryt. Takmer stotisíc rokov slúžila jaskyňa ako bydlisko. Z obdobia neandertálskeho človeka sa tu našli štrkové nástroje a kosti zvierat, žijúcich v tom období. Životne dôležité suroviny zbierali v nánose riek. Počas zberu plodín pochodili aj ďaleké kraje. Preto nazývajú archeológovia priekopu Tata hradskou staršej doby kamennej.

## Legenda o jaskyni Szelim
Legenda o jaskyni Szelim hovorí o tom, že kedysi dávno počas tatárskeho plienenia alebo v období tureckej poroby, tu v dutine horského brala hľadalo úkryt obyvateľstvo siedmich dedín, ale nepriateľ našiel ich úkryt. Pred vchodom rozložili veľký oheň a vzniknutý dym zadusil každého, kto bol v jaskyni. Podľa archeológa Istvána Gaála sa odkrytím pozostatkov ľudských kostí v jaskyni potvrdila pravdivosť legendy. Písal o tom že: *„Kosti, nájdené počas hľadania pokladov, potvrdili pravdivosť legendy o obyvateľoch siedmich dedín, ktorí zahynuli v jaskyni.“*

## Galéria


Obrázok:Szelim barlang koponya.JPG
Obrázok:Szelim-bg-west-Cave.jpg
Obrázok:Szelim-bg-upper-Cave.jpg
Obrázok:Szelim-bg-north-Cave.jpg
Obrázok:Yavuz Sultan I. Selim Han.jpg|sultán Selim



## Iné projekty

## Literatúra
* Gyüszi László: *Obrázková kniha Bánhidy Tatabánya-Bánhida*, 2009, ISBN 978-963-06-8462-0

## Referencie

Kategória:Jaskyne v Maďarsku
Galéria SPP

**Galéria SPP** je galéria, ktorú v roku 2000 zriadila spoločnosť Slovenský plynárenský priemysel a orientuje sa hlavne na súčasných slovenských výtvarníkov. V čase svojho vzniku sídlila v centre Bratislavy na Drevenej ulici, od roku 2009 sídli v Bratislave na ulici Mlynské nivy, pri centrále SPP. V prvých desiatich rokoch sa v Galérii SPP uskutočnilo 94 výstav z oblasti výtvarného umenia, sochárstva, skla, keramiky alebo textilu. Manažérom galérie je slovenský výtvarník a pedagóg Daniel Brogyányi. 

## Realizované výstavy
Galérii SPP okrem iných vystavila diela týchto autorov 
* Andy Warhol
* Rudolf Fila
* Jozef Jankovič
* Jozef Gertli "Danglár" - SVET PODĽA DANGLÁRA, 2005
* Milan Lukáč - BEŠTIE A VEGETÁCIE, 2009
* Vít Bojňanský - ROTÁCIE, 2009
* Jozef Baus a Marko Vrzgula - Spojenie v Galérii SPP, 2009
* Robert Hromec, Fero Mikloško a Martin Pala - Spojenie v Galérii SPP, 2009
* Ondrej 4. - ®EVOLÚCIA, 2009
* Vladimír Židlický - Fotografie 2007 - 2009, 2009
* Juraj Králik (výtvarník) - MANY & LÓVE, 2010
* Marian Drugda - VARIABILY, 2010
* Rasťo Trizma - BIELE, 2010

## Externé odkazy
* https://www.spp.sk/sk/vsetky-segmenty/o-spp/podporujeme/galeria-spp/

Kategória:Galérie na Slovensku
Ronald Graham

**Ronald Lewis Graham** (* 31. október 1935, Taft, Kalifornia, USA† 6. júl 2020, La Jolla) bol americký matematik. 

Je známy predovšetkým vďaka práci v rôznych oblastiach diskrétnej matematiky, špeciálne v Ramseyho teórii. V dôkaze problému z oblasti Ramseyho teórie, ktorý publikoval v článku v roku 1977, použil ako horný odhad číslo, ktoré je dodnes najvyššie číslo kedy použité v matematickom dôkaze, a ktoré sa dnes nazýva Grahamovo číslo.

Bol autorom viac ako 320 článkov a piatich kníh, spomedzi ktorých je asi najznámejšia kniha *Concrete Mathematics,* ktorú napísal spoločne s Donaldom Knuthom a Orenom Patashnikom. Je tiež popularizátorom konceptu Erdősovho čísla.

## Referencie


## Iné projekty

## Externé odkazy
* Graham's UCSD Faculty Research Profile
* Papers of Ron Graham
* About Ron Graham
* "Math expert coolly juggles scientific puzzles and six or seven balls"
* AMS news release telling of Graham's winning of the 2003 Steele Prize
* MAA presidents: Ronald Lewis Graham

Kategória:Osobnosti z Kalifornie
Kategória:Matematici USA
Kategória:Grafoví teoretici
Kategória:Členovia United States National Academy of Sciences
Kategória:Absolventi University of California, Berkeley
Jaroslav Siman

Prof. MUDr. **Jaroslav Siman** PhD. (* 12. október 1933, Valaská – 19. júl 2008, Bratislava) bol slovenský chirurg a univerzitný profesor.

## Život
Narodil sa vo Valaskej v okrese Brezno. V rokoch 1945 – 1953 študoval na gymnáziu v Brezne a neskôr v rokoch 1954 – 1960 na Lekárskej fakulte Univerzity Komenského v Bratislave.

V roku 1965 získal atestáciu chirurga I. stupňa a ďalej sa špecializoval na detskú chirurgiu. V roku 1983 obhájil kandidátsku prácu a získal titul CSc. V roku 1988 bol habilitovaný za docenta chirurgie. Medzi rokmi 1979 - 1991 pôsobil na Ústave kardiovaskulárnych chorôb, následne sa podieľal na založení a viedol slovenské centrum kardiochirurgie. V roku 1997 získal titul univerzitný profesor. V roku 2000 úspešne oddelil siamské dvojčatá a ako prvý na Slovensku vykonal úspešnú transplantáciu srdca a transplantáciu pečene dieťaťa. Vynikal veľkou prirodzenou autoritou, morálnym kreditom
a charizmou. Bol členom viacerých odborných a vedeckých komisií a organizácií doma i v zahraničí. Zomrel 19. júla 2008 v Bratislave po ťažkej chorobe.

## Dielo
Je autorom 90 odborných publikácií, ktoré boli publikované na Slovensku aj v zahraničí.
* *Princípy chirurgie* Slovak Academic Press, 2007

## Ocenenie
* Krištáľové krídlo (2000)
* Rad Ľudovíta Štúra I. triedy (2003)
* Cena Pavla Straussa (2007)

## Referencie

Kategória:Slovenskí chirurgovia
Kategória:Slovenskí univerzitní profesori
Kategória:Absolventi Lekárskej fakulty Univerzity Komenského v Bratislave
Kategória:Držitelia Krištáľového krídla
Kategória:Osobnosti z Valaskej
Kategória:Držitelia Radu Ľudovíta Štúra I. triedy
The Problem of Pain

**The Problem of Pain** (dosl. *Problém bolesti*) je dielo C.S. Lewisa z roku  1940, v ktorom sa snaží poskytnúť intelektuálne odpovede na otázky ohľadom  zmyslu bolesti a utrpenia. Lewis podrobuje kritickej analýze problém bolesti  v jeho najjednoduchšej podobe: keďže ľudia na zemi nie sú šťastní, usudzujú, že Boh, buď nie je dobrý (inak by ich urobil šťastnými) alebo všemohúci (nevie ich urobiť šťastnými). Pretože pojmy ako „dobrý“, „všemohúci“ a „šťastný“ sú mnohoznačné, Lewis tieto výrazy komentuje a objasňuje  a vzťahuje ich na Boha.  Lewis tu nerozoberá biologicky podmienenú bolesť, ale akúkoľvek fyzickú alebo duševnú bolesť, ktorú vyjadrujeme synonymami utrpenie, muky, trýzeň, nešťastie, trápenie. 

## Ukážka z diela
„Nikdy som nebol taký hlupák, aby som si myslel, že mám právo vyučovať mravnej sile a trpezlivosti. Jediné, čo môžem ponúknuť čitateľom je moje presvedčenie o tom, že ak sa má znášať bolesť, potom trochu odvahy pomáha viac ako množstvo vedomostí, troška ľudského súcitu viac než mnoho odvahy a najnepatrnejší dotyk Božej lásky viac, než všetko toto dohromady.“

## Preklady
* *Problém bolesti* (Ostrava: Křesťanské sbory, 1992) – česky

Kategória:Clive Staples Lewis
Kategória:Knihy z 1940
Pálffyovský kaštieľ

**Pálffyovský kaštieľ** môže byť:
*Pálffyovský kaštieľ v Malackách
*Kaštieľ v Budmericiach
Jūrmala

**Jūrmala** je piate najväčšie mesto a najväčšie kúpeľné mesto v Lotyšsku. Nachádza sa na brehu Rižského zálivu asi 25 km západne od hlavného mesta Rigy. Má cca 57 371 obyvateľov (2016). Počas éry ZSSR bola Jūrmala obľúbenou rezidenciou sovietskej politickej špičky, napr. Leonida Brežneva, či Nikitu Chruščova.

## Galéria

Jūrmala, Latvia, main street.jpg|Centrum mesta
Latvia, Jurmala, Bulduri beach sunset.jpg|Pláž pri západe slnka
Jūrmalas Dubultu evaņģēliski luteriskā baznīca 2021.jpg|Luteránsky kostol
Jurmala (2).jpg|Pohľad zo železničnej stanice
Jūrmalas Kazaņas Dievmātes baznīca (7).jpg|Pravoslávny kostol 


## Partnerské mestá
*  Anadia, Portugalsko
*  Cabourg, Francúzsko
*  Eskilstuna, Švédsko
*  Gävle, Švédsko
*  Jakobstad, Fínsko
*  Kazaň, Rusko
*  Palanga, Litva
*  Pärnu, Estónsko
*  Terracina, Taliansko

## Referencie

## Iné projekty

Kategória:Mestá v Lotyšsku
Nový zámok

náhľad|Nový zámok
**Nový zámok** (iné názvy: **Dievčenský hrad, Dievčenský zámok, Panenský hrad, Nový hrad**) je zámok v Banskej Štiavnici.

Zámok je šesťpodlažná renesančná budova so štyrmi baštami a strieľňami. Bol postavený v rokoch 1564 – 1571 ako strážna veža počas bojov proti Turkom. Je postavený na vyvýšenine v centre mesta. V súčasnosti je sídlom Slovenského banského múzea a je tu vystavená expozícia venovaná pôvodnému účelu stavby. V minulosti slúžil aj ako hodinová veža, keď sa trúbilo každú štvrťhodinu a každú hodinu sa bilo na zvon. Najvyššie poschodie slúži aj ako turistická vyhliadková plošina.

Je nazývaný aj ako Panenský podľa kopca Dievčenský vrch (), na ktorom je postavený.

## Referencie

## Zdroj
* Nový zámok - oficiálna stránka múzea nachádzajúceho sa v zámku
* Nový zámok na stránke hrady-zamky.sk

## Iné projekty

Kategória:Stavby v Banskej Štiavnici
Kategória:Hrady a zámky na Slovensku
Kategória:Architektúra z 1571
Kategória:Kultúrne pamiatky na Slovensku
Kategória:Renesančné stavby na Slovensku
Ventspils

thumb|Prístav v meste Ventspils
50px|left|Erb
**Ventspils** je prístavné mesto na západe Lotyšska a šieste najväčšie mesto v krajine. Mesto je pomenované podľa rieky Venta, ktorá ním preteká. Podľa údajov z roku 2006 má 43 806 obyvateľov.

## Partnerské mestá

* Lorient, Francúzsko
* Stralsund, Nemecko
* Västervik, Švédsko

## Iné projekty

Kategória:Mestá v Lotyšsku
Kategória:Prístavné mestá Baltského mora
Odpadová voda

**Odpadová voda** je znečistená voda, ktorá vzniká v priemysle, v poľnohospodárstve, v domácnostiach, nemocniciach, laboratóriách atď. Čistí sa v čistiarňach odpadových vôd (ČOV). Veľké závody majú vlastne čistiarne odpadových vôd. Obce odvádzajú odpadovú vodu do najbližších čistiarní odpadových vôd.

## Typy odpadovej vody
Komunálna odpadová voda vzniká každodennou ľudskou činnosťou - pochádza z domácností, škôl, úradov, od živnostníkov a podobne. Splašky majú približne rovnaké zloženie. Okrem splaškov obsahuje v prípade jednotnej kanalizácie aj oplachové vody (vodu z umývania ulíc) a dažďovú vodu zo zrážok. Spracováva sa v mestských čistiarňach odpadových vôd. Množstvo znečistenia privádzaného na mestskú ČOV sa vyjadruje ako počet ekvivalentných obyvateľov.

Priemyselná odpadová voda vzniká v priemyselných podnikoch. Miera a charakter znečistenia vody záleží na druhu priemyslu, ale aj použitej technológii výroby. Priemysel produkuje odpadové vody jednak z technologických vôd (čo je voda priamo použitá vo výrobe) a jednak z chladiacich vôd (čo je voda používaná na chladenie zariadení, tá býva znečistená „iba“ tepelne). Priemyselná odpadová voda sa čistí buď priamo v podniku (tam niekedy stačí vodu předčistit a potom vypustiť do kanalizácie), alebo priamo v mestskej ČOV.

## Využitie
Odpadová voda sa môže používať na zavlažovanie  tráv, umývanie dopravných prostriedkov, zavlažovanie ciest a kúrenie. Nie je vhodné používať takúto vodu na pitie varenie či umývanie riadu.

## Iné projekty
.

Kategória:Kanalizácia
Kategória:Voda
Kategória:Odpady
Kategória:Druhy vody
Liepāja

thumb|Kostol
**Liepāja** (, ,  alebo Лиепая - *Liepaja*, ) je mesto v Lotyšsku nachádzajúce sa na západe krajiny na pobreží Baltského mora. Podľa počtu obyvateľov (86 264 v roku 2005) je tretím najväčším mestom v Lotyšsku. V meste sa nachádza dôležitý nezamŕzajúci prístav. V časoch ZSSR patril tento prístav medzi uzavreté mestá, pretože v prístave bol námorná základňa sovietskeho námorníctva a sklad nukleárnych zbraní.

## Geografia
Liepāja sa nachádza na pobreží Baltského mora v juhozápadnej časti Lotyšska. Najzápadnejší bod Lotyšska sa nachádza približne 15 kilometrov na juh, čo robí z Liepāje najzápadnejšie lotyšské mesto.

### Demografia
S 85 345 obyvateľmi v roku 2007 je *Liepāja* tretie najväčšie mesto Lotyšska, hoci počet obyvateľov mesta sa od roku 1991 neustále znižuje. Najmarkantnejší úbytok obyvateľtva nastal kvôli odsunu personálu Sovietskej armády a emigrácii množstva po rusky hovoriacich rodín do Ruska v rokoch 1991 – 2000. Ďalšími príčinami úbytku obyvateľstva sú emigrácia do západoeurópskych krajín po vstupe Lotyšska do Európskej únie v roku 2004 a nižšie miery pôrodnosti. Niektoré prognózy vývoja obyvateľstva predpokladajú zníženie populácie mesta až o 50 % do roku 2050.

Podľa údajov z roku 2007 tvoria Lotyši 52.0 % obyvateľstva Liepājy (pre porovnanie, podiel etnických Lotyšov celoštátne je 59 %). Rusi predstavujú dodnes nezanedbateľnú menšinu. Ich štatút v dnešnom Lotyšsku je stále nevyjasnenou otázkou, pretože mnohí nemajú lotyšské občianstvo. 

## Referencie

## Iné projekty


Kategória:Mestá v Lotyšsku
Kategória:Prístavné mestá v Lotyšsku
Kategória:Prístavné mestá Baltského mora
Kategória:Uzavreté mestá
Ľadový hokej na Zimných olympijských hrách 2002 – mužský turnaj

**Mužský turnaj v ľadovom hokeji na ZOH 2002** sa konal od 14. do 24. februára v Salt Lake City v USA.

## Výsledky
### Rozdelenie horších tímov (kvalifikačná časť)

8 horších tímov hralo kvalifikačnú časť, kde najlepšie družstvo postúpilo do skupiny C alebo D, ostatné hrali zápasy o umiestnenie.

#### Skupina A

#### Skupina B

### Zápasy o umiestnenie
#### O 11. miesto

#### O 9. miesto

#### O 13. miesto

### Základná časť
#### Skupina C

#### Skupina D

### Play-off
#### Pavúk

#### Štvrťfinále

#### Semifinále

#### O 3. miesto

#### Finále

## Konečné poradie

Kategória:Ľadový hokej na Zimných olympijských hrách 2002
Teória grúp

**Teória grúp** je matematická disciplína, časť abstraktnej algebry, ktorá sa zaoberá štúdiom grúp. Jej výsledky sa využívajú vo viacerých oblastiach matematiky, ale aj vo fyzike, informatike, či chémii.

## História

Teória grúp sa začala rozvíjať koncom 18. storočia a začiatkom 19. storočia v dôsledku rozvoja teórie algebraických rovníc, teórie čísel a geometrie. Medzi prvých matematikov, ktorí sa touto oblasťou výskumu zaoberali, patrili Leonhard Euler, Joseph Louis Lagrange, Carl Friedrich Gauss, Niels Henrik Abel a Évariste Galois.

S modernou definíciou grupy prišiel ako prvý Walther von Dyck v roku 1882.

## Grupa

Základným pojmom teórie grúp je grupa. Je definovaná ako usporiadaná dvojica (\mathbb{G}, \cdot), kde \mathbb{G} je množina a \cdot je binárna operácia na \mathbb{G} spĺňajúca nasledujúce tri vlastnosti:
* Je asociatívna, t. j. (\forall f,g,h \in \mathbb{G}) f \cdot (g \cdot h) = (f \cdot g) \cdot h
* V \mathbb{G} vzhľadom na ňu existuje neutrálny prvok, t. j. (\exists e) (\forall g) \quad g \cdot e = e \cdot g = g
* Pre každý prvok grupy existuje vzhľadom na ňu inverzný prvok, t. j. (\forall g) (\exists h) \quad g \cdot h = h \cdot g = e

## Zdroj


Kategória:Algebra
Kategória:Abstraktná algebra
Slovenská komisia pre plánovanie a vedecko-technický rozvoj

**Slovenská komisia pre plánovanie a vedecko-technický rozvoj** (v oficiálnom názve bol použitý tvar *vedeckotechnický*) bola ústredný orgán štátnej správy. Jej predseda bol členom vlády Slovenskej republiky.

Komisia bola zrušená Zákonom 347/1990 Z.z. Jej pôsobnosť:
* vo veciach tvorby stratégie hospodárskeho a sociálneho rozvoja prešla na Ministerstvo pre hospodársku stratégiu Slovenskej republiky,
* vo veciach jej uskutočňovania, vrátane štátnej expertízy investícií, a vo veciach realizácie štátnej hospodárskej politiky vo zverených odvetviach na Ministerstvo hospodárstva Slovenskej republiky.

Kategória:Úrady Slovenskej republiky
Ministerstvo zdravotníctva a sociálnych vecí Slovenskej republiky

**Ministerstvo zdravotníctva a sociálnych vecí Slovenskej republiky** bolo do 30. júna 1990 ústredným orgánom štátnej správy Slovenskej republiky.

Zákonom 195/1990 Z.z. boli z neho od 1. júla 1990 zriadené samostatné: 
*Ministerstvo práce, sociálnych vecí a rodiny Slovenskej republiky,
*Ministerstvo zdravotníctva Slovenskej republiky.

Kategória:Zrušené ministerstvá Slovenskej republiky
Ministerstvo výstavby a stavebníctva Slovenskej republiky

**Ministerstvo výstavby a stavebníctva Slovenskej republiky** bolo v rokoch 1988 až 1992 ústredným orgánom štátnej správy Slovenskej republiky pre investičný rozvoj, pre stavebnú výrobu a výrobu stavebných látok.

Ministerstvo výstavby a stavebníctva  bolo zrušené zákonom 453/1992 Z.z. Jeho pôsobnosť:
* vo veciach stavebnej výroby a výroby stavebných látok prešla na Ministerstvo hospodárstva Slovenskej republiky,
* vo veciach investičného rozvoja prešla na Ministerstvo dopravy, spojov a verejných prác Slovenskej republiky.

S Ministerstvom výstavby a regionálneho rozvoja SR, ktoré bolo vytvorené v apríli 1995 nemá priamu právnu súvislosť.

## Ministri

## Referencie


Kategória:Zrušené ministerstvá Slovenskej republiky
Kitsilano

thumb|Poloha štvrte Kitsilano
thumb|Vine Street
**Kitsilano** je mestská časť na západe kanadského mesta Vancouver. V tejto štvrti býva veľa mladých rodín a študentov, nachádzajú sa v nej štúdiá jógy, trhy, kaviarne a historická vancouverská oblasť Greektown. V posledných rokoch sú v tejto oblasti jedny z najvyšších cien nehnuteľností a aj jedny z najvyšších cien prenájmov v meste.

Okrem obytných zón a pláží sú v Kitsilane aj dve obchodné a nákupné zóny. Prvá sa tiahne pozdíž West 4th Avenue medzi ulicami Burrard a Balsam Street a druhá, niekedy označovaná ako West Kitsilano, sa nachádza na West Broadway medzi ulicami Larch a Blenheim Street.

## Poloha
Kitsilano na severe ohraničujú dve pláže, Kitsilano Beach a Jericho Beach, ktoré sa nachádzajú na brehu zátoky English Bay. Na juhu je Kitsilano ohraničené 16 Avenue, na východe ulicou Burrard Street a na západe ulicou Alma Street.

## Dejiny
Názov Kitsilana je odvodený od mena indiánskeho náčelníka Khatsalana z kmeňa Squamishov. Na území tejto vancouverskej mestskej časti žili Squamishovia po tisícky rokov. Malá oblasť, na území ktorej žil náčelník Khatsalano a patriaca dodnes indiánskej rezervácii sa nachádza pri moste Burrard Bridge.

V 60. rokoch bolo bývanie v tejto štvrti veľmi lacné a tak prilákalo veľa ľudí z celej Kanady a Spojených štátov. Bolo známe ako jedno z dvoch centier kultúry hippies v meste, druhé sa nachádzalo v Gastowne. No v nasledujúcich desaťročiach jeho obyvateľstvo zostarlo. Blízka vzdialenosť ku centru mesta - Downtownu, parkom, plážam a obľúbenému ostrovu Granville Island spravila z tejto štvrte veľmi žiadúcu adresu.

V roku 1971 bola v Kitsilane založená Greenpeace, medzinárodná nezisková organizácia na ochranu životného prostredia.

## Obyvateľstvo
V roku 2006 malo Kitsilano 40 595 obyvateľov, čo predstavovalo 2,5% nárast oproti roku 2001. 12,6% percenta obyvateľov malo menej ako 19 rokov, 45,3% malo medzi 20 a 39 rokmi, 33,1% medzi 40 až 64 rokmi a 9,1% bolo starších ako 65 rokov. 75% obyvateľov malo za svoj materinský jazyk angličtinu, 4,5% čínštinu a 3,2% francúzštinu. Priemerný príjem domácnosti bol 53 455 kanadských dolárov, 21,3% obyvateľov žilo v domácnostiach s nižším príjmom. V roku 2006 nezamestnanosť dosahovala 4,2%.

## Kultúrne akcie
V Kitsilane sa každoročne koná veľký počet kultúrnych akcií a festivalov.
* Greek Days je pouličný festival oslavujúci grécku kultúru a jedlá, ktorý sa koná každý jún v historickej oblasti Greektown
* Vancouver Folk Music Festival je festival ľudovej hudby a tancov konajúci sa každé leto v parku Vanier Park na pláži Kitsilano Beach
* Vancouver Children's Festival a Bard on the Beach sa konajú každý rok v parku Vanier Park

## Referencie

## Iné projekty

## Externé odkazy
* Kitsilano Community Profile 
* Kitsilano.ca 

Kategória:Mestské časti vo Vancouveri
Ministerstvo výstavby

**Ministerstvo výstavby** môže byť: 
* Ministerstvo výstavby a techniky Slovenskej socialistickej republiky z rokov 1969 – 1983
* Ministerstvo výstavby a stavebníctva Slovenskej republiky z rokov 1988 – 1992
* Ministerstvo výstavby a regionálneho rozvoja Slovenskej republiky od roku 1995 (pred 1.12.199 pod názvom *Ministerstvo výstavby a verejných prác Slovenskej republiky*)
1. slovenská národná hokejová liga 1977/1978

**1. slovenská národná hokejová liga 1977/1978** bola pätnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stal LB Zvolen, ktorý skončil na konečnom 1. mieste v základnej časti, v kvalifikácii si ale postup do najvyššej súťaže nevybojoval. Vypadlo družstvo Spartak BEZ Bratislava. Nováčikom pre nasledujúcu sezónu sa stalo družstvo TS Topoľčany.

## Konečné poradie

## O postup do celoštátnej ligy

* **[[PSG Zlín|TJ Gottwaldov]]** - LB Zvolen  **4:2** (**3:5**, **2:1**, 0:3, 4:3, **5:2**, 4:0)

## Káder LB Zvolen
* **Brankári:** Čunderlík, Piller, Slivka, Rozsypal 
* **Hráči v poli:** Hulán, Pajdlhauser, Gajdoš, Chudoba, Haluska, Málek, Trávnik, Kottman, Slavík, Longa, Letko, Diettrich, Tomanec.Tunega, Otte, M.Vávra, Košan, Pelan, Suchánek, Juraško, Šeliga, Prokeš, R.Zábojník
* **Tréneri:** R.Šindelář, F.Navrátil

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1977
Kategória:Ľadový hokej v 1978
FK Austria Wien

**FK Austria Wien** je rakúsky futbalový klub so sídlom vo Viedni, ktorý hráva v rakúskej Bundeslige. Svoje domáce zápasy hráva na štadióne Franz-Horr-Stadion v Laaer Berg. Je 23-násobným rakúskym majstrom a 27-násobným držiteľom rakúskeho pohára.

## Úspechy
; Rakúska Bundesliga (24)
* Víťaz - 1924, 1926, 1949, 1950, 1953, 1961, 1962, 1963, 1969, 1970, 1976, 1978, 1979, 1980, 1981, 1984, 1985, 1986, 1991, 1992, 1993, 2003, 2006, 2013

; Rakúsky pohár (27)
* Víťaz - 1921, 1924, 1925, 1926, 1933, 1935, 1936, 1948, 1949, 1960, 1962, 1963, 1967, 1971, 1974, 1977, 1980, 1982, 1986, 1990, 1992, 1994, 2003, 2005, 2006, 2007, 2009

; Rakúsky superpohár: 1990, 1991, 1992, 1993, 2003, 2004

; Stredoeurópsky pohár
* Víťaz- 1933, 1936

## Externé odkazy
* fk-austria.at

## Iné projekty


Austria Viedeň
Kategória:Futbalové kluby založené v 1911
1. slovenská národná hokejová liga 1979/1980

**1. slovenská národná hokejová liga 1979/1980** bola sedemnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Spartak ZŤS Dubnica nad Váhom, ktoré skončilo na konečnom 1. mieste v základnej časti, v kvalifikácii si ale postup do najvyššej súťaže nevybojovalo. Vypadlo družstvo VTJ MEZ Michalovce. Nováčikom pre nasledujúcu sezónu sa stalo družstvo Dukla Trenčín B hrajúce v Topoľčanoch.

## Konečné poradie

## O postup do celoštátnej ligy

* **[[PSG Zlín|TJ Gottwaldov]]** - Spartak ZŤS Dubnica nad Váhom   **3:1** (**2:3**, **3:1**, 4:2, 7:3)

## Káder Spartak ZŤS Dubnica nad Váhom
* **Brankári:** Meliško, Poláček   
* **Hráči v poli:** Bórik, A.Matuška, Král, Hampl, Korienok, Paštinský, M.Kováčik, Šmejkal, J.Matuška, Doktor, Holovič, M.Hlinka, Cisár, J.Hanták, Fabuš, V.Ružička, Mišovič, Púček, Hejčík, D.Gregor
* **Tréneri:** E.Macoszek, J.Tanoczký

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1979
Kategória:Ľadový hokej v 1980